Kremlda Turkiya va Rossiya o‘rtasidagi munosabatlar “chuqur inqirozda” ekanligi ma’lum qilindi, deb yozmoqda TASS. Bu haqida matbuot kotibi Dmitriy Peskov ma’lumot bergan. Rossiya-Turkiya munosabatlari yanada murakkablashishi mumkinligini bashorat qilish qiyin ekanligi aytib o‘tilgan. “Biz mazkur inqirozning tashabbuskori emasmiz” – dedi Peskov. Eslatib o‘tamiz, 2015 yilning 24 noyabr kuni Turkiya Suriya hududi ustida Rossiyaning bombardimonchi Su-24 samolyotini urib tushirgandi.